Gedenkdiens vir JoostJoost van der Westhuizen. Foto: J9-stigting/Facebook Volgens Van der Westhuizen se J9-stigting sal ŉ openbare gedenkdiens Vrydag om 12:30 gehou word by Loftus Versfeld in Pretoria. Begrafnisreëlings is egter nog nie bekend nie. Die J9-stigting het intussen ook bevestig dat Van der Westhuizen Maandagmiddag by sy huis in die teenwoordigheid van sy geliefdes oorlede is. Medelye stroom intussen van regoor die wêreld vir die Springbokheld se familie en vriende in. Van der Westhuizen is in 2011 met amiotrofiese laterale sklerose (ALS), ŉ aggressiewe vorm van motorneuronsiekte (MNS), gediagnoseer. Hy laat die ma van sy kinders, Amor Vittone, sy twee kinders Jordan en Kylie, sy pa Gustav‚ ma, Mariana en broers, Pieter en Gustav, agter.